नैनी के अरैल, खरकौनी, गंजिया, देवरख, सोढि़भीट, मवैया, महेवा में गंगा व यमुना किनारे बड़े पैमाने पर गेंदा, गुलाब आदि फूलों की खेती की जाती है। वहीं, पुराने यमुना पुल के नैनी छोर पर फूलों की बड़ी मंडी लगती है। जहां से प्रदेश के कई जिलों के साथ ही मध्य प्रदेश व छत्तीसगढ़ तक फूलों की आपूर्ति की जाती है। इसी तरह झूंसी के छतनाग, कोहना, हवेलिया, चक महीन, नीबी भतकार, बदरा सोनौटी, हेतापट्टी, मनसैता आदि इलाके में भी किसान फूल की फसल उगाते हैं। जो कि उनके लिए आय का बड़ा साधन भी है।